钦定古今图书集成/明伦汇编/氏族典/第295卷 > 《苏州府志》 > 章节夫
## 钦定古今图书集成/明伦汇编/氏族典/第295卷 > 《苏州府志》 > 章节夫

按《万姓统谱》：节夫字仲绮，临川人。少颖悟，从象山先
生默契绳尺，象山语之曰：“便竖脊梁，要做到了。”节夫
佩服师训，博通诸经，深造自得。尝集象山、晦翁辞异
旨同处，集而疏之，名曰《修和管见》。晚年所守益固，从
学者众。卒年七十九，自号从轩，著书数万言。子子先，
登嘉定九年第，仕止吉水令。